Mandag til mandag i uge 11. Vi var to voksne. Lejligheden ligger på den travle Victoriagade men er på 6 sal så ingen støj i soveværelser og med lukkede vinduer rigtig fint i stuen. Køkkenet er virkelig velfungerende og fint til at lave lidt mad i. Det var nemt at få et sæt ekstra nøgler som vi selv hentede på Inmalagas kontor. Vi vaskede et par tøjvaske uden problemer. Vi fik nye håndklæder efter 3 dage. Vi bad om en enkelt ting til køkkenet og den kom prompte. De bedste indkøbsmuligheder nærmest lige uden for hoveddøren. En virkelig fin og rummelig lejlighed som vi vil komme tilbage til.